Καλημέρα σε όλους η ερώτηση απευθύνεται κυρίως σε παλιούς συναδέλφους γιατί υποθέτω πως μπορούν να με βοηθήσουν. Εχω ένα πρόβλημα με λύση ΕΠΕ. Συγκεκριμένα για να κάνω λύση της εταιρίας μου ζητάνε τη δημοσίευση σε ΦΕΚ της αύξησης κεφαλαίου που προέκυψε κατα την μετατροπή απο δραχμές σε ευρώ ετος 2002. Βρήκα στην εταιρία την τροποποίηση καταστατικού που λέει οτι γίνεται αύξηση κεφαλαίου λόγω μετατροπής των δραχμών σε ευρώ , όμως δεν έχει δημοσιευθεί αυτό σε ΦΕΚ. Μήπως υπήρχε κάποια απόφαση που σε απαλλάσει απο την δημοσίευση αυτής της αυξησης κεφαλαίου ή ήταν παράληψη του συναδέλφου λογιστή ? Τότε σπούδαζα και δεν παρακολουθόυσα τις εξελίξεις , δεν ξέρω καθόλου τη διαδικασία που ακολουθήθηκε . Τώρα που το έψαξα λίγο βρήκα τον Ν.2842/2000 άρθρο 13 και 14 αλλά δεν αναφέρει πουθενά αν πρέπει να δημοσιευτεί σε ΦΕΚ η τροποποίηση καταστατικού . παρακαλώ τη βοήθειά σας. 

Δημοσίευση σε ΦΕΚ της αύξησης Ε.Κ . ΕΠΕ κατα τη μετατροπή των δραχμων σε ευρώ
ΕΙΝΑΙ ΔΙΑΦΟΡΕΤΙΚΑ ΠΡΑΓΜΑΤΑ Η ΑΥΞΗΣΗ ΚΑΙ Η ΜΕΤΑΤΡΟΠΗ ΣΕ ΕΥΡΩ ΜΗΠΩΣ ΕΧΟΥΝ ΓΙΝΕΙ ΚΑΙ ΤΑ ΔΥΟ? ΣΤΟ ΜΗΤΡΩΟ ΕΙΧΕ ΔΗΛΩΘΕΙ Η ΜΕΤΑΒΟΛΗ ? 

ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΑΝΑΠΤΥΞΗΣ ΓΕΝΙΚΗ ΓΡΑΜΜΑΤΕΙΑ ΕΜΠΟΡΙΟΥ ΓΕΝΙΚΗ Δ/ΝΣΗ ΕΣΩΤ. ΕΜΠΟΡΙΟΥ ΔΙΕΥΘΥΝΣΗ ΑΕ & ΠΙΣΤΕΩΣ ΤΜΗΜΑ Α΄ Ταχ. Δ/νση : Πλ. Κάνιγγος Ταχ. Κώδικας : 10181 Πληροφορίες : Τηλέφωνο : 3843219 / 3803912 3842970 / 3822706 telefax : 3842642 Αθήνα 22 - 1 - 2001 Αριθμ. Πρωτ. : Κ2 - 1141 ΠΡΟΣ : - Όλες τις Νομ/κές Αυτ/σεις του Κράτους Δ/νσεις & Τμήματα Α.Ε. και Εμπορίου - Δ/νση Ασφαλιστικών Επιχειρήσεων και Αναλογιστικής (ιδίου Υπουργείου) ΚΟΙΝ: ΩΣ ΠΙΝΑΚΑΣ ΔΙΑΝΟΜΗΣ ΘΕΜΑ: Παροχή οδηγιών και διευκρινίσεων για την εφαρμογή των διατάξεων των άρθρων 11, 12, 13 και 14 του Ν. 2842/2000, σχετικά με την εισαγωγή του ευρώ. Όπως γνωρίζετε, μετά την απόφαση του Συμβουλίου Κορυφής της Ευρωπαϊκής Ένωσης του Ιουνίου 2000, η Χώρα μας από 1-1-2001 έχει εισέλθει στο τρίτο στάδιο της Οικονομικής και Νομισματικής Ένωσης και αποτελεί το δωδέκατο μέλος των Κρατών – Μελών της Ζώνης Ευρώ. Για την εναρμόνιση της Εθνικής Νομοθεσίας με το νομικό πλαίσιο της Ευρωπαϊκής Ένωσης για το ευρώ και τη μετάβαση σ’ αυτό έχει εκδοθεί ο Ν. 2842/2000 «Λήψη συμπληρωματικών μέτρων για την εφαρμογή των Κανονισμών (ΕΚ) 1103/97, 974/98 και 2866/98 του Συμβουλίου, όπως ισχύουν σχετικά με την εισαγωγή του ευρώ» (ΦΕΚ τ. Α΄ 207/27-9-2000), αντίγραφο του οποίου σας έχουμε κοινοποιήσει με το Κ2-13769/27-10-2000 έγγραφό μας. Με την παρούσα σας παρέχουμε γενικές πληροφορίες σχετικά με την εισαγωγή του ευρώ ως ενιαίου νομίσματος των Κρατών – Μελών που έχουν ενταχθεί στη Ζώνη Ευρώ καθώς και οδηγίες και διευκρινίσεις για την ορθή εφαρμογή των διατάξεων των άρθρων 11, 12, 13 και 14 του ως άνω νόμου με τα οποία τροποποιούνται διατάξεις του Κωδ. Ν. 2190/1920 «περί Ανωνύμων Εταιρειών» και του Ν. 3190/1955 «περί Εταιρειών Περιορισμένης Ευθύνης» και ρυθμίζονται θέματα μετατροπής του κεφαλαίου των εταιρειών αυτών σε ευρώ. ΓΕΝΙΚΟ ΜΕΡΟΣ Α. ΝΟΜΙΚΟ ΠΛΑΙΣΙΟ 1. Σε επίπεδο Ευρωπαϊκής Ένωσης η εισαγωγή του ευρώ, ως ενιαίου νομίσματος των Κρατών – Μελών που συμμετέχουν στη Ζώνη Ευρώ, ρυθμίζεται από ένα νομικό πλαίσιο στο οποίο περιλαμβάνονται οι ακόλουθοι Κανονισμοί του Συμβουλίου: α) Ο Κανονισμός (ΕΚ) αριθμ. 1103/97 του Συμβουλίου της 17-6-1997, με τον οποίο θεσπίσθηκαν διατάξεις που αφορούν στη συνέχεια των συμβάσεων και άλλων νομικών πράξεων, στην αντικατάσταση του ecu, όπου αναφέρεται σε νομικές πράξεις, με το ευρώ και στη μετατροπή και στρογγυλοποίηση των χρηματικών ποσών από το εθνικό νόμισμα σε ευρώ και αντίστροφα. β) Ο Κανονισμός (ΕΚ) αριθμ. 974/98 του Συμβουλίου της 3-5-1998, με τον οποίο καθορίσθηκαν διατάξεις της νομισματικής νομοθεσίας των Κρατών - Μελών, που υιοθέτησαν το ευρώ. γ) Ο Κανονισμός (ΕΚ) αριθμ. 975/98 του Συμβουλίου της 3-5-1998, σχετικά με την ονομαστική αξία και τις τεχνικές προδιαγραφές των κερμάτων σε ευρώ. δ) Ο Κανονισμός (ΕΚ) αριθμ. 2866/98 του Συμβουλίου της 31-12-1998, με τον οποίο ορίσθηκε η ισοτιμία μεταξύ του ευρώ και των εθνικών νομισμάτων των έντεκα Κρατών – Μελών, που αρχικά εντάχθηκαν στη Ζώνη Ευρώ. ε) Ο Κανονισμός (ΕΚ) αριθμ. 1478/2000 του Συμβουλίου της 19-6-2000, με τον οποίο καθορίσθηκε η ισοτιμία μεταξύ του ευρώ και της δραχμής. Οι παραπάνω Κανονισμοί συμπληρώνονται με Συστάσεις της Ευρωπαϊκής Επιτροπής με τις οποίες ρυθμίζονται ειδικά θέματα. 2. Πέραν των ανωτέρω Κανονισμών, οι οποίοι εφαρμόζονται στη Χώρα μας άμεσα από 1-1-2001, σε Εθνικό επίπεδο εκδόθηκε επιπλέον και ο προαναφερόμενος Ν. 2842/2000 με τον οποίο ελήφθησαν συμπληρωματικά μέτρα για την εφαρμογήν των Κανονισμών 1103/97, 974/98 και 2866/98, όπως ισχύουν. Β. ΓΕΝΙΚΑ ΘΕΜΑΤΑ ΕΙΣΑΓΩΓΗΣ ΤΟΥ ΕΥΡΩ 1. Μετά την απόφαση 2000/427/ΕΚ του Συμβουλίου της 19-6-2000, σύμφωνα με την οποία η Ελλάδα πληροί τις απαραίτητες προϋποθέσεις για την υιοθέτηση από 1-1-2001 του ενιαίου νομίσματος, από την ημερομηνία αυτή, δηλαδή από 1-1-2001, η Χώρα μας εισήλθε, όπως προαναφέραμε, στο τρίτο στάδιο της Οικονομικής και Νομισματικής Ένωσης. Το στάδιο αυτό (μεταβατικό στάδιο) θα διαρκέσει μέχρι 31-12-2001. 2. Για τις λοιπές χώρες, που αρχικά εντάχθηκαν στη Ζώνη Ευρώ, το στάδιο αυτό άρχισε την 1-1-1999 και λήγει επίσης την ίδια ημερομηνία, όπως και για την Ελλάδα, δηλαδή την 31-12-2001. Οι χώρες αυτές είναι το Βέλγιο, η Γερμανία, η Ισπανία, η Γαλλία, η Ιρλανδία, η Ιταλία, το Λουξεμβούργο, οι Κάτω Χώρες, η Αυστρία, η Πορτογαλία και η Φινλανδία. 3. Σύμφωνα με τον Κανονισμό (ΕΚ) με αριθμ. 974/98 του Συμβουλίου της 3-5-1998 από 1-1-1999 το επίσημο νόμισμα των ως άνω συμμετεχόντων, αρχικά, στη Ζώνη Ευρώ, Κρατών – Μελών, είναι το Ευρώ το οποίο υποδιαιρείται σε 100 cent (λεπτά). 4. Στη Χώρα μας το Ευρώ είναι το επίσημο νόμισμα από 1-1-2001. Από την ημερομηνία αυτή η δραχμή αποτελεί υποδιαίρεση του ευρώ με βάση την επίσημη ισοτιμία του ευρώ έναντι της δραχμής ( 1 Ευρώ = 340,750 Δραχμές ) που καθορίσθηκε με τον Κανονισμό (ΕΚ) με αριθμό 1478/2000 του Συμβουλίου της 19-6-2000. Το ποσό των 340,750 δρχ. αποτελεί τον σταθερό μετατροπέα με τον οποίο γίνονται οι μετατροπές από δραχμές σε ευρώ και αντίστροφα, δηλαδή από ευρώ σε δραχμές. 5. Από την παραπάνω ημερομηνία, δηλαδή από 1-1-2001, το ευρώ υφίσταται σε λογιστική μορφή και μέχρι το τέλος της μεταβατικής περιόδου, δηλαδή μέχρι και 31-12-2001, δεν είναι υποχρεωτική η χρήση του. 6. Το ευρώ θα τεθεί σε κυκλοφορία σε φυσική μορφή (σε κέρματα και τραπεζογραμμάτια) στη Χώρα μας, όπως και στα λοιπά Κράτη – Μέλη, που συμμετέχουν στη Ζώνη Ευρώ, την 1-1-2002. 7. Η δραχμή θα διατηρήσει την ιδιότητα του νομίμου χρήματος μέχρι την 28-2-2002. 8. Κάθε χρηματικό ποσό εκφρασμένο σε δραχμές που πρόκειται να καταβληθεί ή να καταλογισθεί σε ευρώ και το αντίστροφο, μετατρέπεται και στρογγυλοποιείται, σύμφωνα με τις διατάξεις των παρ. 1 και 2 του άρθρου 2 του Ν. 2842/2000. Συγκεκριμένα εάν κατά τη μετατροπή από δραχμές σε ευρώ, προκύψει ποσό με δεκαδικά ψηφία περισσότερα των δύο τότε το ποσό αυτό στρογγυλοποιείται στο δεύτερο δεκαδικό ψηφίο. Η στρογγυλοποίηση γίνεται προς τα πάνω εφόσον το τρίτο δεκαδικό ψηφίο είναι μεγαλύτερο ή ίσο του αριθμού 5 και προς τα κάτω εφόσον είναι μικρότερο του αριθμού 5. Σε περίπτωση μετατροπής από ευρώ σε δραχμές η στρογγυλοποίηση γίνεται στην πλησιέστερη δραχμή και ειδικότερα προς τα πάνω αν ο αριθμός μετά την υποδιαστολή είναι μεγαλύτερος ή ίσος με πενήντα λεπτά της δραχμής και προς τα κάτω αν είναι μικρότερος από πενήντα λεπτά. Δηλαδή στην περίπτωση μετατροπής από ευρώ σε δραχμές δεν χρησιμοποιούνται δεκαδικά ψηφία. ΕΙΔΙΚΟ ΜΕΡΟΣ Α. ΤΡΟΠΟΠΟΙΗΣΗ ΔΙΑΤΑΞΕΩΝ ΚΩΔ. Ν. 2190/1920 - ΜΕΤΑΤΡΟΠΗ ΚΑΙ ΣΤΡΟΓΓΥΛΟΠΟΙΗΣΗ ΤΟΥ ΜΕΤΟΧΙΚΟΥ ΚΕΦΑΛΑΙΟΥ ΚΑΙ ΤΗΣ ΟΝΟΜΑΣΤΙΚΗΣ ΑΞΙΑΣ ΤΗΣ ΜΕΤΟΧΗΣ ΑΝΩΝΥΜΗΣ ΕΤΑΙΡΕΙΑΣ ΣΕ ΕΥΡΩ (ΑΡΘΡΑ 11 ΚΑΙ 12 ΤΟΥ Ν. 2842/2000) Με τα άρθρα 11 και 12 του Ν. 2842/2000 τροποποιήθηκαν διατάξεις του Κωδ. Ν. 2190/1920 και ρυθμίζονται θέματα μετατροπής και στρογγυλοποίησης του μετοχικού κεφαλαίου των ανωνύμων εταιρειών καθώς και της ονομαστικής αξίας της μετοχής τους σε ευρώ. Επί των παραπάνω άρθρων σας γνωρίζουμε τα ακόλουθα: ΑΡΘΡΟ 11 1. Με την παράγραφο 1 του άρθρου 11 του νόμου τροποποιήθηκαν οι διατάξεις των άρθρων 8 (παρ. 2, 3 και 4), 8α (παρ. 1 και 2), 12 (παρ. 2, περίπτ. β΄), 14 (παρ. 1) και 67 (παρ. 1) του Κωδ. Ν. 2190/1920 και καταργήθηκε η παρ. 2 του άρθρου 30 του ιδίου νόμου. Ειδικότερα: α) Με την περίπτωση α΄ της παραγράφου 1 του άρθρου 11 του νόμου, τροποποιήθηκε η παρ. 2 του άρθρου 8 του Κωδ. Ν. 2190/1920 και ορίσθηκε ότι το κατώτατο όριο του μετοχικού κεφαλαίου ανώνυμης εταιρείας ιδρυομένης μετά την έναρξη ισχύος της ως άνω διάταξης, ήτοι από 1-1-2002 (άρθρο 11, παρ. 2 του Ν. 2842/2000), ανέρχεται σε εξήντα χιλιάδες (60.000) ευρώ. β) Με την περίπτωση β΄ της παραγράφου 1 του άρθρου 11 του νόμου αντικαταστάθηκε η παράγραφος 3 του άρθρου 8 του Κωδ. Ν. 2190/1920. Με τη νέα διάταξη ορίσθηκε ότι οι υφιστάμενες κατά την 1-1-2002 ανώνυμες εταιρείες που έχουν μετοχικό κεφάλαιο μικρότερο του ποσού των εξήντα χιλιάδων (60.000) ευρώ, υποχρεούνται να προσαρμόσουν το κεφάλαιό τους μέχρι του ποσού αυτού και με απόκλιση έως μείον 2,5%, το αργότερο μέχρι 31-12-2003, διαφορετικά ανακαλείται η άδεια σύστασής τους. Από τη διάταξη αυτή προκύπτει ότι το κατώτατο μετοχικό κεφάλαιο των υφισταμένων κατά την 1-1-2002 ανωνύμων εταιρειών μπορεί να είναι πενήντα οκτώ χιλιάδες πεντακόσια (58.500) ευρώ, ενώ οι νεοϊδρυόμενες ανώνυμες εταιρείες μετά την 1-1-2002 θα έχουν ελάχιστο μετοχικό κεφάλαιο εξήντα χιλιάδες (60.000) ευρώ. Το ποσό των 58.500 ευρώ προκύπτει ως εξής: [60.000 – 1.500 (60.000 Χ 2,5%) = 58.500]. Για την προσαρμογή του μετοχικού κεφαλαίου των ανωνύμων εταιρειών στο κατώτατο προβλεπόμενο όριο ισχύουν τα όσα ορίζονται αναλυτικά στην παράγραφο 1 του άρθρου 12 του νόμου. γ) Με την περίπτωση γ΄ της παραγράφου 1 του άρθρου 11 του νόμου τροποποιήθηκε η παρ. 4 του άρθρου 8 του Κωδ. Ν. 2190/1920. Έτσι σύμφωνα με την παράγραφο 4 του άρθρου 8 του Κωδ. Ν. 2190/1920 μετά την τροποποίησή της, οι ανώνυμες εταιρείες που δεν επιθυμούν να συμμορφωθούν με τις διατάξεις της παρ. 3 του άρθρου 8 του ιδίου νόμου, δηλαδή να προσαρμόσουν το μετοχικό τους κεφάλαιο στο κατώτατο επιτρεπτό όριο (60.000 ευρώ, με απόκλιση έως μείον 2,5%, ήτοι 58.500 ευρώ) μέχρι 31-12-2003, μπορούν πριν από την παρέλευση αυτής της προθεσμίας να μετατραπούν σε εταιρεία άλλου τύπου, με απόφαση της Γενικής Συνέλευσης των μετόχων τους, που λαμβάνεται σύμφωνα με τις διατάξεις των άρθρων 29 παρ. 3 και 31 παρ. 2 του Κωδ. Ν. 2190/1920. δ) Με την περίπτωση δ΄ της παραγράφου 1 του άρθρου 11 του νόμου τροποποιήθηκαν οι παράγραφοι 1 και 2 του άρθρου 8α του Κωδ. Ν. 2190/1920. Από τη νέα διάταξη προκύπτει ότι οι ανώνυμες εταιρείες, που προσφεύγουν στην αύξηση του μετοχικού τους κεφαλαίου ή στην έκδοση ομολογιακού δανείου, με δημόσια εγγραφή, πρέπει να έχουν ελάχιστο μετοχικό κεφάλαιο τριακόσιες χιλιάδες (300.000) ευρώ. ε) Με την περίπτωση ε΄ της παραγράφου 1 του άρθρου 11 του νόμου, διεγράφη από την περίπτωση β΄ της παραγράφου 2 του άρθρου 12 του Κωδ. Ν. 2190/1920 η φράση «και των είκοσι πέντε δραχμών». στ) Με την περίπτωση στ΄ της παραγράφου 1 του άρθρου 11 του νόμου τροποποιήθηκε η παράγραφος 1 του άρθρου 14 του Κωδ. Ν. 2190/1920. Με τη νέα διάταξη καθορίσθηκε η κατώτερη και ανώτερη ονομαστική αξία της μετοχής ανώνυμης εταιρείας. Έτσι η ονομαστική αξία της μετοχής ανώνυμης εταιρείας δεν μπορεί να ορισθεί, κατώτερη των τριάντα λεπτών (0,30) του ευρώ και ανώτερη των εκατό (100) ευρώ. ζ) Με την περίπτωση ζ΄ της παραγράφου 1 του άρθρου 11 του νόμου καταργήθηκε η παράγραφος 2 του άρθρου 30 του Κωδ. Ν. 2190/1920. η) Με την περίπτωση η΄ της παραγράφου 1 του άρθρου 11 του νόμου τροποποιήθηκε η παρ. 1 του άρθρου 67 του Κωδ. Ν. 2190/1920. Με τη νέα διάταξη η ονομαστική αξία της μετοχής σε περίπτωση μετατροπής Ε.Π.Ε. σε Α.Ε. δεν μπορεί να είναι ανώτερη των εκατό (100) ευρώ. 2. Με την παράγραφο 2 του άρθρου 11 του νόμου καθορίσθηκε ότι η ισχύς των διατάξεων των άρθρων 8 (παρ. 2, 3 και 4), 8α (παρ. 1 και 2), 12 (παρ. 2, περίπτ. β΄), 14 (παρ. 1), 30 (παρ. 2) και 67 (παρ. 1) του Κωδ. Ν. 2190/1920, όπως τροποποιήθηκαν με την παράγραφο 1 του άρθρου 11, αρχίζει από 1-1-2002. ΑΡΘΡΟ 12 1. Με την παράγραφο 1 του άρθρου 12 του νόμου ρυθμίζονται θέματα που αφορούν στη μετατροπή της ονομαστικής αξίας της μετοχής και του μετοχικού κεφαλαίου των ανωνύμων εταιρειών από δραχμές σε ευρώ. Ειδικότερα: α) Η μετατροπή της ονομαστικής αξίας της μετοχής από δραχμές σε ευρώ γίνεται κατά τα οριζόμενα στην παρ. 1 του άρθρου 2 του νόμου, με στρογγυλοποίηση αυτής σύμφωνα με τις διατάξεις των άρθρων 4 και 5 του Κανονισμού (ΕΚ) 1103/97 του Συμβουλίου. Δηλαδή εάν κατά τη μετατροπή της ονομαστικής αξίας της μετοχής σε ευρώ, προκύψουν δεκαδικά ψηφία περισσότερα των δύο, αυτή στρογγυλοποιείται στο δεύτερο δεκαδικό ψηφίο. Η στρογγυλοποίηση γίνεται προς τα πάνω εφόσον το τρίτο δεκαδικό ψηφίο είναι μεγαλύτερο ή ίσο του αριθμού 5 και προς τα κάτω εφόσον είναι μικρότερο του αριθμού 5, με ανάλογη αύξηση ή μείωση του μετοχικού κεφαλαίου της εταιρείας και τροποποίηση των σχετικών άρθρων του καταστατικού της. β) Η απόφαση για τη μετατροπή και στρογγυλοποίηση της ονομαστικής αξίας της μετοχής σε ευρώ, η εκ του γεγονότος αυτού υποχρεωτική αύξηση ή μείωση του μετοχικού κεφαλαίου της εταιρείας και η τροποποίηση των σχετικών άρθρων του καταστατικού της γίνεται, παρά κάθε αντίθετη διάταξη του καταστατικού της εταιρείας, με απόφαση της Γενικής Συνέλευσης των μετόχων της εταιρείας, που λαμβάνεται με τη συνήθη απαρτία και πλειοψηφία, σύμφωνα με τις διατάξεις των άρθρων 29 παρ. 1 και 2 και 31 παρ. 2 του Κωδ. Ν. 2190/1920 και κατά παρέκκλιση των διατάξεων των άρθρων 4 (παρ. 3, 4 και 5) και 13 (παρ. 4 και 8) του ιδίου νόμου. γ) Οι ανωτέρω διατάξεις ισχύουν ανάλογα και για την περίπτωση β΄ της παρ. 1 του άρθρου 11 του νόμου, δηλαδή και για την περίπτωση της προσαρμογής του μετοχικού κεφαλαίου των υφισταμένων κατά την 1-1-2002 εταιρειών, στο κατώτατο προβλεπόμενο όριο. δ) Η αύξηση του μετοχικού κεφαλαίου της εταιρείας πραγματοποιείται με κεφαλαιοποίηση αποθεματικών ή και με καταβολή μετρητών. ΣΗΜΕΙΩΣΕΙΣ: ι) Συνιστάται στις εταιρείες, προς αποφυγή επιβάρυνσης των μετόχων τους, να χρησιμοποιήσουν για την κάλυψη της αύξησης του μετοχικού τους κεφαλαίου, λόγω της μετατροπής, αποθεματικά, που δύνανται να κεφαλαιοποιηθούν. ιι) Αύξηση του μετοχικού κεφαλαίου της εταιρείας με καταβολή μετρητών, πέραν του ποσού που απαιτείται για τις ανάγκες της μετατροπής του κεφαλαίου σε ευρώ και της εκ του γεγονότος αυτού στρογγυλοποίησής του, δεν υπάγεται στις προβλεπόμενες από την παρ. 1 του άρθρου 12 του νόμου ειδικές διατάξεις, αλλά γίνεται με σχετική απόφαση της γενικής συνέλευσης των μετόχων που λαμβάνεται σύμφωνα με τις διατάξεις του Κωδ. Ν. 2190/1920 και του καταστατικού της εταιρείας. ε) Το ποσό που αντιστοιχεί στη μείωση του μετοχικού κεφαλαίου της εταιρείας καταχωρίζεται υποχρεωτικά σε ειδικό αποθεματικό «Διαφορά από μετατροπή μετοχικού κεφαλαίου σε ευρώ». Το ποσό αυτό μπορεί να κεφαλαιοποιηθεί σε μελλοντική αύξηση του μετοχικού κεφαλαίου της εταιρείας. στ) Για την κατανόηση των ανωτέρω παραθέτουμε τα πιο κάτω παραδείγματα: Παράδειγμα 1ο: Α.Ε. με Μετοχικό Κεφάλαιο 20.000.000 δραχμών διαιρούμενο σε 20.000 μετοχές ονομαστικής αξίας 1.000 δραχμών εκάστης. ι) Μετατροπή ονομαστικής αξίας μετοχής σε ευρώ Διαιρούμε την ονομαστική αξία της μετοχής με την αμετάκλητα καθορισμένη, από το Συμβούλιο της Ε.Ε., τιμή του ευρώ (1.000 : 340,750 = 2,93470286133 ευρώ). ιι) Στρογγυλοποίηση ονομαστικής αξίας μετοχής στο δεύτερο δεκαδικό ψηφίο Επειδή το τρίτο δεκαδικό ψηφίο της ονομαστικής αξίας της μετοχής όπως προέκυψε πιο πάνω είναι μικρότερο του αριθμού 5, η ονομαστική αξία της μετοχής στρογγυλοποιείται στα 2,93 ευρώ. ιιι) Προσδιορισμός Μετοχικού Κεφαλαίου σε ευρώ Πολλαπλασιάζουμε τον αριθμό των μετοχών της εταιρείας επί την ονομαστική αξία της μετοχής σε ευρώ (20.000 μετοχές Χ 2,93 ευρώ = 58.600 ευρώ). Το ποσό αυτό είναι μέσα στο όριο της απόκλισης του μείον 2,5% των 60.000 ευρώ που είναι το κατώτατο όριο του μετοχικού κεφαλαίου της Α.Ε. (περίπτ. β΄, παρ. 1 του άρθρου 11 του Ν. 2842/2000), δηλαδή είναι μεγαλύτερο των 58.500 ευρώ και έτσι το μετοχικό κεφάλαιο της συγκεκριμένης Α.Ε. θα ορισθεί στα 58.600 ευρώ. ιν) Προσδιορισμός απαιτουμένου ποσού για μείωση ή αύξηση του μετοχικού κεφαλαίου Μετατρέπουμε το μετοχικό κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το μετοχικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (58.600 Χ 340,750 = 19.967.950 δραχμές). Στη συνέχεια αφαιρείται από το ποσό των 20.000.000 δραχμών που είναι το μετοχικό κεφάλαιο της εταιρείας το ποσό των 19.967.950 δραχμών (20.000.000 – 19.967.950 = 32.050 δραχμές). Με τη διαφορά αυτή των 32.050 δραχμών που αντιστοιχεί σε 94,06 ευρώ (32.050 : 340,750 = 94,06), θα γίνει μείωση του μετοχικού κεφαλαίου της εταιρείας και το ποσό αυτό θα αχθεί στο λογαριασμό «Διαφορά από μετατροπή μετοχικού κεφαλαίου σε ευρώ». Παράδειγμα 2ο: Α.Ε. με Μετοχικό Κεφάλαιο 20.000.000 δραχμών διαιρούμενο σε 200.000 μετοχές ονομαστικής αξίας 100 δραχμών εκάστης. 1η περίπτωση ι) Μετατροπή ονομαστικής αξίας μετοχής σε ευρώ Διαιρούμε την ονομαστική αξία της μετοχής με την αμετάκλητα καθορισμένη, από το Συμβούλιο της Ε.Ε., τιμή του ευρώ (100 : 340,750 = 0,293470286133 ευρώ). ιι) Στρογγυλοποίηση ονομαστικής αξίας μετοχής στο δεύτερο δεκαδικό ψηφίο Επειδή το τρίτο δεκαδικό ψηφίο της ονομαστικής αξίας της μετοχής όπως προέκυψε πιο πάνω είναι μικρότερο του αριθμού 5, η ονομαστική αξία της μετοχής στρογγυλοποιείται στα 0,29 ευρώ. ιιι) Προσδιορισμός Μετοχικού Κεφαλαίου σε ευρώ Πολλαπλασιάζουμε τον αριθμό των μετοχών της εταιρείας επί την ονομαστική αξία της μετοχής σε ευρώ (200.000 μετοχές Χ 0,29 ευρώ = 58.000 ευρώ). Το ποσό αυτό είναι κάτω από το όριο της απόκλισης του μείον 2,5% των 60.000 ευρώ που είναι το κατώτατο όριο του μετοχικού κεφαλαίου της Α.Ε. (περίπτ. β΄, παρ. 1 του άρθρου 11 του Ν. 2842/2000) και επομένως η συγκεκριμένη εταιρεία θα πρέπει να προβεί κατ’ αρχήν, υποχρεωτικά σε αύξηση του μετοχικού κεφαλαίου τουλάχιστον μέχρι το όριο των 58.500 ευρώ. Δοθέντος ότι η ονομαστική αξία της μετοχής πρέπει να είναι στρογγυλοποιημένη στο δεύτερο δεκαδικό ψηφίο, η συγκεκριμένη εταιρεία θα πρέπει να προσαρμόσει το μετοχικό της κεφάλαιο στα 60.000 ευρώ (200.000 μετοχές Χ 0,30 ευρώ). ιν) Προσδιορισμός απαιτουμένου ποσού για μείωση ή αύξηση του μετοχικού κεφαλαίου Μετατρέπουμε το μετοχικό κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το μετοχικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (60.000 Χ 340,750 = 20.445.000 δραχμές). Στη συνέχεια αφαιρείται από το ποσό των 20.445.000 δραχμών το ποσό των 20.000.000 δραχμών που είναι το μετοχικό κεφάλαιο της εταιρείας (20.445.000 – 20.000.000 = 445.000 δραχμές). Με τη διαφορά αυτή των 445.000 δραχμών που αντιστοιχεί σε 1305,94 ευρώ (445.000 : 340,750 = 1305,94), η συγκεκριμένη εταιρεία θα πρέπει να προβεί σε αύξηση του μετοχικού της κεφαλαίου. 2η περίπτωση Η εταιρεία του παραπάνω παραδείγματος θα μπορούσε, στη φάση αυτή, αντί να προβεί σε αύξηση της ονομαστικής αξίας των υφισταμένων 200.000 μετοχών της, από 0,29 σε 0,30 ευρώ, να αποφασίσει την έκδοση π.χ. 2.000 νέων μετοχών ονομαστικής αξίας 0,29 ευρώ και συνολικής αξίας 580 ευρώ (2.000 μετοχές Χ 0,29 ευρώ = 580 ευρώ). Επισημαίνουμε ότι οι νέες αυτές μετοχές θα παραδοθούν δωρεάν στους παλαιούς μετόχους της εταιρείας κατά την αναλογία συμμετοχής τους στο μετοχικό της κεφάλαιο. Για την έκδοση των μετοχών αυτών δεν γίνεται καμία καταβολή από τους μετόχους της εταιρείας, καθόσον το ποσό του μετοχικού κεφαλαίου που αντιστοιχεί σ΄αυτές προέρχεται από το ήδη καταβεβλημένο μετοχικό κεφάλαιο της εταιρείας. Το μετοχικό κεφάλαιο της εταιρείας, με τον τρόπο αυτό, προσδιορίζεται σε 58.580 ευρώ (202.000 μετοχές Χ 0,29 ευρώ = 58.580 ευρώ). Το ποσό αυτό είναι μέσα στο όριο της απόκλισης του μείον 2,5% των 60.000 ευρώ που είναι το κατώτατο όριο του μετοχικού κεφαλαίου της Α.Ε. (περίπτ. β΄, παρ. 1 του άρθρου 11 του Ν. 2842/2000), δηλαδή είναι μεγαλύτερο των 58.500 ευρώ και έτσι το μετοχικό κεφάλαιο της συγκεκριμένης Α.Ε. θα ορισθεί στα 58.580 ευρώ. Για τον προσδιορισμό του απαιτουμένου ποσού για μείωση ή αύξηση του μετοχικού κεφαλαίου ακολουθείται η ίδια διαδικασία, δηλαδή μετατρέπεται το μετοχικό κεφάλαιο της εταιρείας από ευρώ σε δραχμές, πολλαπλασιάζοντας το μετοχικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (58.580 ευρώ Χ 340,750 δρχ. = 19.961.135 δραχμές). Στη συνέχεια αφαιρείται από το ποσό των 20.000.000 δραχμών, που είναι το μετοχικό κεφάλαιο της εταιρείας, το ποσό των 19.961.135 δραχμών (20.000.000 – 19.961.135 = 38.865 δραχμές). Με τη διαφορά αυτή των 38.865 δραχμών, που αντιστοιχεί σε 114,06 ευρώ (38.865 : 340,750 = 114,06), θα γίνει μείωση του μετοχικού κεφαλαίου της εταιρείας και το ποσό αυτό θα αχθεί στο λογαριασμό «Διαφορά από μετατροπή μετοχικού κεφαλαίου σε ευρώ». Παράδειγμα 3ο: Α.Ε. με Μετοχικό Κεφάλαιο 20.000.000 δραχμών διαιρούμενο σε 10.000 μετοχές ονομαστικής αξίας 2.000 δραχμών εκάστης. 1η Περίπτωση: ι) Μετατροπή ονομαστικής αξίας μετοχής σε ευρώ Διαιρούμε την ονομαστική αξία της μετοχής με την αμετάκλητα καθορισμένη, από το Συμβούλιο της Ε.Ε., τιμή του ευρώ (2.000 : 340,750 = 5,86940572267 ευρώ). ιι) Στρογγυλοποίηση ονομαστικής αξίας μετοχής στο δεύτερο δεκαδικό ψηφίο Επειδή το τρίτο δεκαδικό ψηφίο της ονομαστικής αξίας της μετοχής όπως προέκυψε πιο πάνω είναι μεγαλύτερο του αριθμού 5, η ονομαστική αξία της μετοχής στρογγυλοποιείται στα 5,87 ευρώ. ιιι) Προσδιορισμός Μετοχικού Κεφαλαίου σε ευρώ Πολλαπλασιάζουμε τον αριθμό των μετοχών της εταιρείας επί την ονομαστική αξία της μετοχής σε ευρώ (10.000 μετοχές Χ 5,87 ευρώ = 58.700 ευρώ). Το ποσό αυτό είναι μέσα στο όριο της απόκλισης του μείον 2,5% των 60.000 ευρώ που είναι το κατώτατο όριο του μετοχικού κεφαλαίου της Α.Ε. (περίπτ. β΄, παρ. 1 του άρθρου 11 του Ν. 2842/2000), δηλαδή είναι μεγαλύτερο των 58.500 ευρώ και έτσι το μετοχικό κεφάλαιο της συγκεκριμένης Α.Ε. θα ορισθεί στα 58.700 ευρώ. ιν) Προσδιορισμός απαιτουμένου ποσού για μείωση ή αύξηση του μετοχικού κεφαλαίου Μετατρέπουμε το μετοχικό κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το μετοχικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (58.700 Χ 340,750 = 20.002.025 δραχμές). Στη συνέχεια αφαιρείται από το ποσό των 20.002.025 δραχμών το ποσό των 20.000.000 δραχμών που είναι το μετοχικό κεφάλαιο της εταιρείας (20.002.025 – 20.000.000 = 2.025 δραχμές). Με τη διαφορά αυτή των 2.025 δραχμών που αντιστοιχεί σε 5,94 ευρώ (2.025 : 340,750 = 5,94), η συγκεκριμένη εταιρεία θα πρέπει να προβεί σε αύξηση του μετοχικού της κεφαλαίου. 2η Περίπτωση: Η εταιρεία του παραπάνω παραδείγματος δύναται να προβεί σε διπλασιασμό του αριθμού των μετοχών της δηλαδή από 10.000 σε 20.000 μετοχές με μείωση της ονομαστικής αξίας τους από 2.000 σε 1.000 δραχμές με αποτέλεσμα να εμπίπτει στην περίπτωση του 1ου παραδείγματος, όπου δεν απαιτείται να προβεί σε αύξηση του μετοχικού της κεφαλαίου, αλλά σε μείωση αυτού. Παράδειγμα 4ο: Α.Ε. με Μετοχικό Κεφάλαιο 25.000.000 δραχμών διαιρούμενο σε 25.000 μετοχές ονομαστικής αξίας 1.000 δραχμών εκάστης. ι) Μετατροπή ονομαστικής αξίας μετοχής σε ευρώ Διαιρούμε την ονομαστική αξία της μετοχής με την αμετάκλητα καθορισμένη, από το Συμβούλιο της Ε.Ε., τιμή του ευρώ (1.000 : 340,750 = 2,93470286133 ευρώ). ιι) Στρογγυλοποίηση ονομαστικής αξίας μετοχής στο δεύτερο δεκαδικό ψηφίο Επειδή το τρίτο δεκαδικό ψηφίο της ονομαστικής αξίας της μετοχής όπως προέκυψε πιο πάνω είναι μικρότερο του αριθμού 5, η ονομαστική αξία της μετοχής στρογγυλοποιείται στα 2,93 ευρώ. ιιι) Προσδιορισμός Μετοχικού Κεφαλαίου σε ευρώ Πολλαπλασιάζουμε τον αριθμό των μετοχών της εταιρείας επί την ονομαστική αξία της μετοχής σε ευρώ (25.000 μετοχές Χ 2,93 ευρώ = 73.250 ευρώ). Στο ποσό αυτό των 73.250 ευρώ θα ορισθεί το μετοχικό κεφάλαιο της συγκεκριμένης Α.Ε. ιν) Προσδιορισμός απαιτουμένου ποσού για μείωση ή αύξηση του μετοχικού κεφαλαίου Μετατρέπουμε το μετοχικό κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το μετοχικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (73.250 Χ 340,750 = 24.959.937,50 δραχμές και με τη στρογγυλοποίηση του ποσού αυτού χωρίς τη χρησιμοποίηση δεκαδικών, σύμφωνα με την παρ. 2 του άρθρου 2 του Ν. 2842/2000, δραχμές 24.959.938). Στη συνέχεια αφαιρείται το ποσό των 24.959.938 δραχμών από το ποσό των 25.000.000 δραχμών που είναι το μετοχικό κεφάλαιο της εταιρείας (25.000.000 – 24.959.938 = 40.062 δραχμές). Με τη διαφορά αυτή των 40.062 δραχμών που αντιστοιχεί σε 117,57 ευρώ (40.062 : 340,750 = 117,57), θα γίνει μείωση του μετοχικού κεφαλαίου της εταιρείας και το ποσό αυτό θα αχθεί στο λογαριασμό «Διαφορά από μετατροπή μετοχικού κεφαλαίου σε ευρώ». 2. Με την παράγραφο 2 του άρθρου 12 του νόμου ορίζεται ότι οι υφιστάμενες Α.Ε. κατά την έναρξη ισχύος του νόμου, που είναι σύμφωνα με το άρθρο 21 αυτού η 1-1-2001, μπορούν να εκφράσουν το μετοχικό κεφάλαιο και την ονομαστική αξία των μετοχών τους και σε ευρώ. Για την εφαρμογή της διάταξης αυτής οι εταιρείες θα εφαρμόσουν όσα αναφέρονται στην προηγούμενη παράγραφο. 3. Με την παράγραφο 3 του άρθρου 12 του νόμου ορίζεται ότι οι ανώνυμες εταιρείες που θα συσταθούν από 1-1-2001 έως 31-12-2001 μπορούν να ορίσουν το μετοχικό τους κεφάλαιο και την ονομαστική αξία της μετοχής τους και σε ευρώ. Από τις παραπάνω παρ. 2 και 3 προκύπτει ότι κατά τη μεταβατική περίοδο το μετοχικό κεφάλαιο και η ονομαστική αξία της μετοχής ανώνυμης εταιρείας, μπορεί να είναι είτε σε δραχμές είτε σε δραχμές και ευρώ. Στο σημείο αυτό επισημαίνουμε ότι σύμφωνα με τις διατάξεις του άρθρου 6 του Ν. 2842/2000 οι ανώνυμες εταιρείες δύνανται από 1-1-2001, δηλαδή κατά το μεταβατικό στάδιο, να επιλέξουν το ευρώ σε αντικατάσταση της δραχμής στην τήρηση των βιβλίων, έκδοση στοιχείων, υποβολή δηλώσεων και γενικά στην εκπλήρωση των φορολογικών τους υποχρεώσεων που αφορούν στο έτος 2001. Απαραίτητη προϋπόθεση για την επιλογή του ευρώ αποτελεί η υποβολή από την εταιρεία ανέκκλητης σχετικής δήλωσης στη Δημόσια Οικονομική Υπηρεσία (ΔΟΥ) στην οποία υπάγεται. Η έναρξη χρήσης του ευρώ συνδέεται με την έναρξη της διαχειριστικής περιόδου ή με την 1η εκάστου μήνα, η οποία προσδιορίζεται στην ανέκκλητη δήλωση. Επομένως εφόσον η ανώνυμη εταιρεία υποβάλει στην οικεία ΔΟΥ ανέκκλητη δήλωση ως προς την τήρηση των βιβλίων, στοιχείων της κ.λπ. σε ευρώ, δύναται να εκφράσει το μετοχικό της κεφάλαιο και την ονομαστική αξία της μετοχής της μόνο σε ευρώ με τη διαδικασία που προβλέπεται παραπάνω (παρ. 1). Βέβαια το ποσό του μετοχικού κεφαλαίου σε κάθε περίπτωση, κατά το μεταβατικό στάδιο, θα καταβάλλεται σε δραχμές. Στην περίπτωση υποβολής, κατά το μεταβατικό στάδιο (1/1/2001-31/12/2001), καταστατικού σύστασης ανώνυμης εταιρείας, στο οποίο αναγράφεται το μετοχικό κεφάλαιο και η ονομαστική αξία της μετοχής, μόνο σε ευρώ, θα πρέπει η εταιρεία αυτή κατά την υποβολή της σχετικής δήλωσης έναρξης επιτηδεύματος, να υποβάλει στην οικεία Δ.Ο.Υ. ταυτόχρονα και την προβλεπόμενη στο άρθρο 6 του Ν. 2842/2000 ανέκκλητη δήλωση για την τήρηση των βιβλίων της κ.λπ., σε ευρώ. ΣΗΜΕΙΩΣΗ: Συνιστάται στις εταιρείες που θα συσταθούν από 1-1-2001 έως 31-12-2001, εφόσον δεν επιλέξουν κατά τα ανωτέρω την τήρηση των βιβλίων τους κ.λπ. σε ευρώ, να ορίζουν την ονομαστική αξία της μετοχής τους ίση με 340,75 δραχμές (1 ευρώ) ή πολλαπλάσιο και το ύψος του μετοχικού κεφαλαίου τουλάχιστον ίσο με 20.445.000 δραχμές (60.000 Χ 340,750), έτσι ώστε να μην απαιτηθεί μετά την 1-1-2002 προσαρμογή του μετοχικού κεφαλαίου της εταιρείας, σύμφωνα με τις διατάξεις των άρθρων 11 και 12 του νόμου. Ι) Παραθέτουμε στη συνέχεια ενδεικτικά παραδείγματα του περί μετοχικού κεφαλαίου άρθρου του καταστατικού ανώνυμης εταιρείας που θα συσταθεί κατά το μεταβατικό στάδιο, ήτοι από 1-1-2001 έως 31-12-2001: Παράδειγμα 1ο (αναγραφή του Μ.Κ. σε δραχμές και ευρώ) Άρθρο …. - Μετοχικό Κεφάλαιο Το Μετοχικό Κεφάλαιο της εταιρείας ορίζεται σε είκοσι εκατομμύρια τετρακόσιες σαράντα πέντε χιλιάδες (20.445.000) δραχμές ή εξήντα χιλιάδες (60.000) ευρώ, διαιρούμενο σε εξήντα χιλιάδες (60.000) μετοχές, ονομαστικής αξίας τριακοσίων σαράντα δραχμών και εβδομήντα πέντε λεπτών (340,75) ή ένα (1) ευρώ εκάστης και θα καταβληθεί σύμφωνα με τα οριζόμενα στο άρθρο …. του παρόντος. Παράδειγμα 2ο (αναγραφή του Μ.Κ. σε δραχμές και ευρώ) Άρθρο …. - Μετοχικό Κεφάλαιο Το Μετοχικό Κεφάλαιο της εταιρείας ορίζεται σε σαράντα εκατομμύρια οκτακόσιες ενενήντα χιλιάδες (40.890.000) δραχμές ή εκατόν είκοσι χιλιάδες (120.000) ευρώ, διαιρούμενο σε εξήντα χιλιάδες (60.000) μετοχές, ονομαστικής αξίας εξακοσίων ογδόντα μίας δραχμών και πενήντα λεπτών (681,50) ή δύο (2) ευρώ εκάστης και θα καταβληθεί σύμφωνα με τα οριζόμενα στο άρθρο …. του παρόντος. Παράδειγμα 3ο (αναγραφή του Μ.Κ. μόνο σε ευρώ) Άρθρο …. - Μετοχικό Κεφάλαιο Το Μετοχικό Κεφάλαιο της εταιρείας ορίζεται σε εξήντα χιλιάδες (60.000) ευρώ, διαιρούμενο σε εξήντα χιλιάδες (60.000) μετοχές, ονομαστικής αξίας ενός (1) ευρώ εκάστης και θα καταβληθεί σύμφωνα με τα οριζόμενα στο άρθρο …. του παρόντος. Παράδειγμα 4ο (αναγραφή του Μ.Κ. μόνο σε δραχμές) Άρθρο …. - Μετοχικό Κεφάλαιο Το Μετοχικό Κεφάλαιο της εταιρείας ορίζεται σε σαράντα εκατομμύρια οκτακόσιες ενενήντα χιλιάδες (40.890.000) δραχμές διαιρούμενο σε εξήντα χιλιάδες (60.000) μετοχές, ονομαστικής αξίας εξακοσίων ογδόντα μίας δραχμών και πενήντα λεπτών (681,50) εκάστης και θα καταβληθεί σύμφωνα με τα οριζόμενα στο άρθρο …. του παρόντος. ΙΙ) Επίσης επί των παραδειγμάτων της παρ. 1, παραθέτουμε στη συνέχεια ενδεικτικά το κείμενο του περί μετοχικού κεφαλαίου άρθρου του καταστατικού της εταιρείας, όπως πρέπει να τροποποιηθεί από τη Γενική συνέλευση των μετόχων της εταιρείας, εφόσον η τροποποίηση γίνει κατά το μεταβατικό στάδιο, ήτοι από 1-1-2001 έως 31-12-2001. 1ο Παράδειγμα (αναγραφή του Μ.Κ. σε δραχμές και ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι εκατομμύρια (20.000.000) δραχμές, διαιρούμενο σε είκοσι χιλιάδες (20.000) μετοχές, ονομαστικής αξίας χιλίων (1.000) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) η μείωση του μετοχικού κεφαλαίου κατά 32.050 δραχμές με μείωση της ονομαστικής αξίας εκάστης μετοχής από 1.000 σε 998,3975 δραχμές και β) η μετατροπή του μετοχικού κεφαλαίου και της ονομαστικής αξίας της μετοχής και σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 19.967.950 δραχμές ή 58.600 ευρώ και διαιρείται σε 20.000 μετοχές, ονομαστικής αξίας 998,3975 δραχμών ή 2,93 ευρώ η κάθε μία. 2ο Παράδειγμα (1η περίπτωση) (αναγραφή του Μ.Κ. σε δραχμές και ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι εκατομμύρια (20.000.000) δραχμές, διαιρούμενο σε διακόσιες χιλιάδες (200.000) μετοχές, ονομαστικής αξίας εκατό (100) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) η αύξηση του μετοχικού κεφαλαίου κατά 445.000 δραχμές με καταβολή μετρητών με αύξηση της ονομαστικής αξίας εκάστης μετοχής από 100 σε 102,225 δραχμές και β) η μετατροπή του μετοχικού κεφαλαίου και της ονομαστικής αξίας της μετοχής και σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 20.445.000 δραχμές ή 60.000 ευρώ και διαιρείται σε 200.000 μετοχές, ονομαστικής αξίας 102,225 δραχμών ή 0,30 ευρώ η κάθε μία. 2ο Παράδειγμα (2η περίπτωση) (αναγραφή του Μ.Κ. σε δραχμές και ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι εκατομμύρια (20.000.000) δραχμές, διαιρούμενο σε διακόσιες χιλιάδες (200.000) μετοχές, ονομαστικής αξίας εκατό (100) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) η μείωση του μετοχικού κεφαλαίου κατά 38.865 δραχμές με μείωση της ονομαστικής αξίας εκάστης μετοχής από 100 σε 98,8175 δραχμές, β) η έκδοση 2.000 νέων μετοχών ονομαστικής αξίας 98,8175 δραχμών και γ) η μετατροπή του μετοχικού κεφαλαίου και της ονομαστικής αξίας της μετοχής και σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 19.961.135 δραχμές ή 58.580 ευρώ και διαιρείται σε 202.000 μετοχές, ονομαστικής αξίας 98,8175 δραχμών ή 0,29 ευρώ η κάθε μία. 3ο Παράδειγμα (1η περίπτωση) (αναγραφή του Μ.Κ. σε ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι εκατομμύρια (20.000.000) δραχμές, διαιρούμενο σε δέκα χιλιάδες (10.000) μετοχές, ονομαστικής αξίας δύο χιλιάδων (2.000) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) η αύξηση του μετοχικού κεφαλαίου κατά 2.025 δραχμές με καταβολή μετρητών με αύξηση της ονομαστικής αξίας εκάστης μετοχής από 2.000 σε 2.000,2025 δραχμές και β) η μετατροπή του μετοχικού κεφαλαίου και της ονομαστικής αξίας της μετοχής σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 58.700 ευρώ και διαιρείται σε 10.000 μετοχές, ονομαστικής αξίας 5,87 ευρώ η κάθε μία. 3ο Παράδειγμα (2η περίπτωση) (αναγραφή του Μ.Κ. σε ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι εκατομμύρια (20.000.000) δραχμές, διαιρούμενο σε δέκα χιλιάδες (10.000) μετοχές, ονομαστικής αξίας δύο χιλιάδων (2.000) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) ο διπλασιασμός των μετοχών από 10.000 σε 20.000 μετοχές με παράλληλη μείωση της ονομαστικής τους αξίας από 2.000 σε 1.000 δραχμές η κάθε μία. β) η μείωση του μετοχικού κεφαλαίου κατά 32.050 δραχμές με περαιτέρω μείωση της ονομαστικής αξίας εκάστης μετοχής από 1.000 σε 998,3975 δραχμές και γ) η μετατροπή του μετοχικού κεφαλαίου και της ονομαστικής αξίας της μετοχής σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 58.600 ευρώ και διαιρείται σε 20.000 μετοχές, ονομαστικής αξίας 2,93 ευρώ η κάθε μία. 4ο Παράδειγμα (αναγραφή του Μ.Κ. σε ευρώ) Το Μετοχικό Κεφάλαιο της εταιρείας ορίσθηκε κατά τη σύστασή της σε είκοσι πέντε εκατομμύρια (25.000.000) δραχμές, διαιρούμενο σε είκοσι πέντε χιλιάδες (25.000) μετοχές, ονομαστικής αξίας χιλίων (1.000) δραχμών η κάθε μία. Με την από ….-….-2001 Γενική Συνέλευση των μετόχων αποφασίσθηκε: α) η μείωση του μετοχικού κεφαλαίου κατά 40.062 δραχμές με μείωση της ονομαστικής αξίας εκάστης μετοχής από 1.000 σε 998,39752 δραχμές και β) η μετατροπή του μετοχικού κεφαλαίου και της ονομαστικής αξίας της μετοχής σε ευρώ Μετά τα ανωτέρω το μετοχικό κεφάλαιο της εταιρείας ανέρχεται σε 73.250 ευρώ και διαιρείται σε 25.000 μετοχές, ονομαστικής αξίας 2,93 ευρώ η κάθε μία. 4. Με την παράγραφο 4 του άρθρου 12 του νόμου ορίζεται ότι από 1-1-2002 για την έγκριση τροποποίησης καταστατικού ανώνυμης εταιρείας απαιτείται το μετοχικό κεφάλαιο και η ονομαστική αξία των μετοχών να έχουν μετατραπεί σε ευρώ. Τούτο σημαίνει ότι οι εταιρείες από 1-1-2002 θα πρέπει υποχρεωτικά, προκειμένου να εγκριθεί από τη Διοίκηση οποιαδήποτε τροποποίηση του καταστατικού τους, να έχουν προβεί και σε τροποποίηση των σχετικών περί κεφαλαίου άρθρων αυτού. 5. Με την παράγραφο 5 του άρθρου 12 του νόμου ορίζεται ότι από 1-1-2004 για την καταχώρηση στοιχείων (ισολογισμού, Διοικητικού Συμβουλίου, εκπροσώπησης, ελεγκτών, κ.λπ.) ανώνυμης εταιρείας στο Μητρώο Ανωνύμων Εταιρειών (Μ.Α.Ε.) απαιτείται το μετοχικό κεφάλαιο και η ονομαστική αξία των μετοχών της να έχουν μετατραπεί σε ευρώ. Επομένως οι εταιρείες θα πρέπει μέχρι την 31-12-2003 να προβούν υποχρεωτικά σε μετατροπή του μετοχικού κεφαλαίου τους και της ονομαστικής αξίας της μετοχής τους σε ευρώ, με τροποποίηση του περί μετοχικού κεφαλαίου άρθρου του καταστατικού τους, κατά τη διαδικασία που προβλέπεται στην παρ. 1 του άρθρου 12 του Ν. 2842/2000. Στην αντίθετη περίπτωση η Διοίκηση δεν θα προβαίνει στην καταχώρηση στο Μητρώο Α.Ε. οποιουδήποτε στοιχείου αφορά στην ανώνυμη εταιρεία. Σημειώνουμε εν προκειμένω ότι μέχρι την ημερομηνία μετατροπής του μετοχικού κεφαλαίου και της ονομαστικής αξίας της μετοχής ανώνυμης εταιρείας σε ευρώ, σύμφωνα με τα οριζόμενα στο άρθρο 12 του Ν. 2842/2000, το ποσό του Λογαριασμού «Μετοχικό Κεφάλαιο» μετατρέπεται σε ευρώ και εμφανίζεται στα Βιβλία της εταιρείας, όπως και οι λοιποί λογαριασμοί, σύμφωνα με τις ρυθμίσεις του Κανονισμού (ΕΚ) 1103/97. 6. Με την παράγραφο 6 του άρθρου 12 του νόμου ορίζεται ότι οι υφιστάμενες κατά την 1-1-2002 Α.Ε., πρέπει να αναπροσαρμόσουν την ονομαστική αξία της μετοχής τους σύμφωνα με την παρ. 1 του άρθρου 14 του Κωδ. Ν. 2190/1920 μέχρι την 31-12-2003. Τούτο σημαίνει ότι οι ανώνυμες εταιρείες που κατά την 1-1-2002 έχουν ονομαστική αξία μετοχής μικρότερη των τριάντα λεπτών (0,30) του ευρώ πρέπει μέχρι 31-12-2003 να την αυξήσουν με οποιοδήποτε τρόπο μέχρι του ποσού αυτού. Β. ΤΡΟΠΟΠΟΙΗΣΗ ΔΙΑΤΑΞΕΩΝ Ν. 3190/1955 - ΜΕΤΑΤΡΟΠΗ ΚΑΙ ΣΤΡΟΓΓΥΛΟΠΟΙΗΣΗ ΤΟΥ ΕΤΑΙΡΙΚΟΥ ΚΕΦΑΛΑΙΟΥ ΚΑΙ ΤΗΣ ΑΞΙΑΣ ΤΟΥ ΕΤΑΙΡΙΚΟΥ ΜΕΡΙΔΙΟΥ Ε.Π.Ε. ΣΕ ΕΥΡΩ (ΑΡΘΡΑ 13 ΚΑΙ 14 ΤΟΥ Ν. 2842/2000) Με τα άρθρα 13 και 14 του Ν. 2842/2000 τροποποιήθηκαν διατάξεις του Ν. 3190/1955 ‘’περί Εταιρειών Περιορισμένης Ευθύνης’’ και ρυθμίζονται θέματα μετατροπής και στρογγυλοποίησης του εταιρικού κεφαλαίου των Ε.Π.Ε. καθώς και της μερίδας συμμετοχής των εταίρων και των εταιρικών μεριδίων τους σε ευρώ. Επί των παραπάνω άρθρων σας γνωρίζουμε τα ακόλουθα: ΑΡΘΡΟ 13 1. Με την παράγραφο 1 του άρθρου 13 του νόμου τροποποιήθηκαν οι διατάξεις των άρθρων 4 (παρ. 1, 2 και 3) και 41 (παρ. 3) του Ν. 3190/1955. Ειδικότερα: α) Με την περίπτωση α΄ της παραγράφου 1 του άρθρου 13 του νόμου, τροποποιήθηκε το πρώτο εδάφιο της παρ. 1 του άρθρου 4 του Ν. 3190/1955 και ορίσθηκε ότι το κατώτατο όριο του εταιρικού κεφαλαίου Ε.Π.Ε. ιδρυομένης μετά την έναρξη ισχύος της ως άνω διάταξης, ήτοι από 1-1-2002 (άρθρο 13, παρ. 2 του Ν. 2842/2000), ανέρχεται σε δεκαοκτώ χιλιάδες (18.000) ευρώ. β) Με την περίπτωση β΄ της παραγράφου 1 του άρθρου 13 του νόμου αντικαταστάθηκε το τρίτο εδάφιο της παρ. 1 του άρθρου 4 του Ν. 3190/1955. Με τη νέα διάταξη ορίσθηκε ότι οι υφιστάμενες Ε.Π.Ε., κατά την 1-1-2002, που έχουν εταιρικό κεφάλαιο μικρότερο του ποσού των δεκαοκτώ χιλιάδων (18.000) ευρώ, υποχρεούνται να προσαρμόσουν το κεφάλαιό τους μέχρι του ποσού αυτού και με απόκλιση έως μείον 2,5%, το αργότερο μέχρι 31-12-2003. Από τη διάταξη αυτή προκύπτει ότι το κατώτατο εταιρικό κεφάλαιο των υφισταμένων Ε.Π.Ε. κατά την 1-1-2002 μπορεί να είναι δεκαεπτά χιλιάδες πεντακόσια πενήντα (17.550) ευρώ, ενώ οι νεοϊδρυόμενες Ε.Π.Ε. μετά την 1-1-2002 θα έχουν ελάχιστο εταιρικό κεφάλαιο δεκαοκτώ χιλιάδες (18.000) ευρώ. Το ποσό των 17.550 ευρώ προκύπτει ως εξής: [18.000 – 450 (18.000 Χ 2,5%) = 17.550]. γ) Με την περίπτωση γ΄ της παραγράφου 1 του άρθρου 13 του νόμου τροποποιήθηκαν οι παρ. 2 και 3 του άρθρου 4 του Ν. 3190/1955. Με τη νέα διάταξη καθορίσθηκε η κατώτερη τιμή της μερίδας συμμετοχής των εταίρων και επομένως και των εταιρικών μεριδίων των Ε.Π.Ε. στο ποσό των τριάντα (30) ευρώ. δ) Με την περίπτωση δ΄ της παραγράφου 1 του άρθρου 13 του νόμου τροποποιήθηκε η παρ. 3 του του άρθρου 41 του Ν. 3190/1955. Με τη νέα διάταξη καθορίσθηκε ότι το εταιρικό κεφάλαιο και τα εταιρικά μερίδια των Ε.Π.Ε., δεν μπορούν μα μειωθούν κάτω των δεκαοκτώ χιλιάδων (18.000) και τριάντα (30) ευρώ, αντίστοιχα. 2. Με την παράγραφο 2 του άρθρου 13 του νόμου καθορίσθηκε ότι η ισχύς των διατάξεων των άρθρων 4 (παρ. 1, 2 και 3) και 41 (παρ. 3) του Ν. 3190/1955, όπως τροποποιήθηκαν με την παράγραφο 1 του άρθρου 13, αρχίζει από 1-1-2002. ΑΡΘΡΟ 14 1. Με την παράγραφο 1 του άρθρου αυτού καθορίζεται ο τρόπος μετατροπής, σε ευρώ, του εταιρικού κεφαλαίου των Ε.Π.Ε. και της μερίδας συμμετοχής των εταίρων και επομένως και των εταιρικών μεριδίων τους. Η απόφαση για τη μετατροπή και στρογγυλοποίηση της αξίας της μερίδας συμμετοχής και των εταιρικών μεριδίων σε ευρώ, η εκ του γεγονότος αυτού υποχρεωτική αύξηση ή μείωση του εταιρικού κεφαλαίου της εταιρείας και η τροποποίηση της εταιρικής σύμβασης γίνεται, παρά κάθε αντίθετη διάταξη του καταστατικού της εταιρείας, με απόφαση της Γενικής Συνέλευσης των εταίρων, σύμφωνα με τις διατάξεις του άρθρου 13 του Ν. 3190/1955, κατά παρέκκλιση των διατάξεων των άρθρων 38 παρ. 1, 40 παρ. 1 και 41 παρ. 1 του ιδίου νόμου. Η διαδικασία μετατροπής είναι ανάλογη με εκείνη που προβλέπεται στο άρθρο 12 του νόμου που αφορά στη μετατροπή του μετοχικού κεφαλαίου της Α.Ε. Για την κατανόηση των ανωτέρω παραθέτουμε τα πιο κάτω παραδείγματα: Παράδειγμα 1ο: Ε.Π.Ε. με Εταιρικό Κεφάλαιο 6.000.000 δραχμών διαιρούμενο σε 600 εταιρικά μερίδια των 10.000 δραχμών εκάστου. ι) Μετατροπή αξίας εταιρικού μεριδίου σε ευρώ Διαιρούμε την αξία του εταιρικού μεριδίου με την αμετάκλητα καθορισμένη, από το Συμβούλιο της Ε.Ε., τιμή του ευρώ (10.000 : 340,750 = 29,3470286133 ευρώ). ιι) Στρογγυλοποίηση αξίας εταιρικού μεριδίου στο δεύτερο δεκαδικό ψηφίο Επειδή το τρίτο δεκαδικό ψηφίο της αξίας του εταιρικού μεριδίου όπως προέκυψε πιο πάνω είναι μεγαλύτερο του αριθμού 5, η αξία του στρογγυλοποιείται στα 29,35 ευρώ. ιιι) Προσδιορισμός Εταιρικού Κεφαλαίου σε ευρώ Πολλαπλασιάζουμε τον αριθμό των εταιρικών μεριδίων της εταιρείας επί την αξία του εταιρικού μεριδίου σε ευρώ (600 εταιρικά μερίδια Χ 29,35 ευρώ = 17.610 ευρώ). Το ποσό αυτό είναι μέσα στο όριο της απόκλισης του μείον 2,5% των 18.000 ευρώ που είναι το κατώτατο όριο του εταιρικού κεφαλαίου της Ε.Π.Ε. (περίπτ. β΄, παρ. 1 του άρθρου 13 του Ν. 2842/2000), δηλαδή είναι μεγαλύτερο των 17.550 ευρώ και έτσι το εταιρικό κεφάλαιο της συγκεκριμένης Ε.Π.Ε. θα ορισθεί στα 17.610 ευρώ. ιν) Προσδιορισμός απαιτουμένου ποσού για μείωση ή αύξηση του εταιρικού κεφαλαίου Μετατρέπουμε το κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το εταιρικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (17.610 Χ 340,750 = 6.000.607,50 δραχμές και με στρογγυλοποίηση του ποσού αυτού σε 6.000.608 δραχμές). Στη συνέχεια αφαιρείται από το ποσό των 6.000.608 δραχμών το ποσό των 6.000.000 δραχμών που είναι το εταιρικό κεφάλαιο της Ε.Π.Ε. (6.000.608 – 6.000.000 = 608 δραχμές). Με τη διαφορά αυτή των 608 δραχμών που αντιστοιχεί σε 1,78 ευρώ (608 : 340,750 = 1,78), η συγκεκριμένη εταιρεία θα πρέπει να προβεί σε αύξηση του κεφαλαίου της. Παράδειγμα 2ο: Ε.Π.Ε. με Εταιρικό Κεφάλαιο 6.000.000 δραχμών διαιρούμενο σε 200 εταιρικά μερίδια των 30.000 δραχμών εκάστου. ι) Μετατροπή αξίας εταιρικού μεριδίου σε ευρώ Διαιρούμε την αξία του εταιρικού μεριδίου με την αμετάκλητα καθορισμένη, από το Συμβούλιο της Ε.Ε., τιμή του ευρώ (30.000 : 340,750 = 88,04108584 ευρώ). ιι) Στρογγυλοποίηση αξίας εταιρικού μεριδίου στο δεύτερο δεκαδικό ψηφίο Επειδή το τρίτο δεκαδικό ψηφίο της αξίας του εταιρικού μεριδίου όπως προέκυψε πιο πάνω είναι μικρότερο του αριθμού 5, η αξία του στρογγυλοποιείται στα 88,04 ευρώ. ιιι) Προσδιορισμός Εταιρικού Κεφαλαίου σε ευρώ Πολλαπλασιάζουμε τον αριθμό των εταιρικών μεριδίων της εταιρείας επί την αξία του εταιρικού μεριδίου σε ευρώ (200 εταιρικά μερίδια Χ 88,04 ευρώ = 17.608 ευρώ). Το ποσό αυτό είναι μέσα στο όριο της απόκλισης του μείον 2,5% των 18.000 ευρώ που είναι το κατώτατο όριο του εταιρικού κεφαλαίου της Ε.Π.Ε. (περίπτ. β΄, παρ. 1 του άρθρου 13 του Ν. 2842/2000), δηλαδή είναι μεγαλύτερο των 17.550 ευρώ και έτσι το εταιρικό κεφάλαιο της συγκεκριμένης Ε.Π.Ε. θα ορισθεί στα 17.608 ευρώ. ιν) Προσδιορισμός απαιτουμένου ποσού για μείωση ή αύξηση του εταιρικού κεφαλαίου Μετατρέπουμε το κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το εταιρικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (17.608 Χ 340,750 = 5.999.926 δραχμές). Στη συνέχεια αφαιρείται από το ποσό των 6.000.000 δραχμών που είναι το εταιρικό κεφάλαιο της Ε.Π.Ε. το ποσό των 5.999.926 δραχμών (6.000.000 – 5.999.926 = 74 δραχμές). Με τη διαφορά αυτή των 74 δραχμών που αντιστοιχεί σε 0,22 ευρώ (74 : 340,750 = 0,22), θα γίνει μείωση του κεφαλαίου της εταιρείας και το ποσό αυτό θα αχθεί στο λογαριασμό «Διαφορά από μετατροπή εταιρικού κεφαλαίου σε ευρώ». Παράδειγμα 3ο: Ε.Π.Ε. με Εταιρικό Κεφάλαιο 40.000.000 δραχμών διαιρούμενο σε 2.000 εταιρικά μερίδια των 20.000 δραχμών εκάστου. ι) Μετατροπή αξίας εταιρικού μεριδίου σε ευρώ Διαιρούμε την αξία του εταιρικού μεριδίου με την αμετάκλητα καθορισμένη, από το Συμβούλιο της Ε.Ε., τιμή του ευρώ (20.000 : 340,750 = 58,6940572267 ευρώ). ιι) Στρογγυλοποίηση αξίας εταιρικού μεριδίου στο δεύτερο δεκαδικό ψηφίο Επειδή το τρίτο δεκαδικό ψηφίο της αξίας του εταιρικού μεριδίου όπως προέκυψε πιο πάνω είναι μικρότερο του αριθμού 5, η αξία του στρογγυλοποιείται στα 58,69 ευρώ. ιιι) Προσδιορισμός Εταιρικού Κεφαλαίου σε ευρώ Πολλαπλασιάζουμε τον αριθμό των εταιρικών μεριδίων της εταιρείας επί την αξία του εταιρικού μεριδίου σε ευρώ (2.000 εταιρικά μερίδια Χ 58,69 ευρώ = 117.380 ευρώ). Στο ποσό αυτό των 117.380 ευρώ θα ορισθεί το εταιρικό κεφάλαιο της συγκεκριμένης Ε.Π.Ε. ιν) Προσδιορισμός απαιτουμένου ποσού για μείωση ή αύξηση του εταιρικού κεφαλαίου Μετατρέπουμε το κεφάλαιο της εταιρείας από ευρώ σε δραχμές. Δηλαδή πολλαπλασιάζουμε το εταιρικό κεφάλαιο με την αμετάκλητα καθορισμένη, από το Συμβούλιο της Ε.Ε., τιμή του ευρώ (117.380 Χ 340,750 = 39.997.235 δραχμές). Στη συνέχεια αφαιρείται από το ποσό των 40.000.000 δραχμών που είναι το εταιρικό κεφάλαιο της Ε.Π.Ε. το ποσό των 39.997.235 δραχμών (40.000.000 – 39.997.235 = 2.765 δραχμές). Με τη διαφορά αυτή των 2.765 δραχμών που αντιστοιχεί σε 8,11 ευρώ (2.765 : 340,750 = 8,11), θα γίνει μείωση του κεφαλαίου της εταιρείας και το ποσό αυτό θα αχθεί στο λογαριασμό «Διαφορά από μετατροπή εταιρικού κεφαλαίου σε ευρώ». 2. Με την παράγραφο 2 του άρθρου αυτού ορίζεται ότι οι διατάξεις των παρ. 2, 3 και 4 του άρθρου 12 του νόμου που αφορούν στη μετατροπή του μετοχικού κεφαλαίου των Α.Ε., ισχύουν ανάλογα και για τις Ε.Π.Ε. Ειδικότερα σύμφωνα με τις εν λόγω διατάξεις: α) Οι υφιστάμενες Ε.Π.Ε κατά την έναρξη ισχύος του νόμου, που είναι σύμφωνα με το άρθρο 21 αυτού η 1-1-2001, μπορούν να εκφράσουν το εταιρικό τους κεφάλαιο και την αξία των μεριδίων τους και σε ευρώ (άρθρο 12, παρ. 2). β) οι Ε.Π.Ε. που θα συσταθούν από 1-1-2001 έως 31-12-2001 μπορούν να ορίσουν το εταιρικό τους κεφάλαιο και την αξία των μεριδίων τους και σε ευρώ (άρθρο 12, παρ. 3). γ) Από 1-1-2002 για την τροποποίηση καταστατικού Ε.Π.Ε. απαιτείται το εταιρικό κεφάλαιο και η αξία των εταιρικών της μεριδίων να έχουν μετατραπεί σε ευρώ (άρθρο 12, παρ. 4). 3. Με την παράγραφο 3 του άρθρου αυτού δίδεται η δυνατότητα στις Ε.Π.Ε. να αναπροσαρμόσουν την αξία των μερίδων συμμετοχής και επομένως και των εταιρικών μεριδίων τους μέχρι 31-12-2003. Τούτο σημαίνει ότι οι Ε.Π.Ε που κατά την 1-1-2002 έχουν αξία μερίδας συμμετοχής και εταιρικού μεριδίου μικρότερη των τριάντα (30) ευρώ πρέπει μέχρι 31-12-2003 να την αυξήσουν με οποιοδήποτε τρόπο μέχρι του ποσού αυτού. Η ΥΦΥΠΟΥΡΓΟΣ ΜΙΛΕΝΑ ΑΠΟΣΤΟΛΑΚΗ ΠΙΝΑΚΑΣ ΔΙΑΝΟΜΗΣ ΠΡΟΣ ΚΟΙΝΟΠΟΙΗΣΗ - Γραφεία κ.κ. Υπουργού, Υφυπουργού, Γεν. Γραμματέα και Γεν. Δ/ντριας Εσωτ. Εμπορίου (ιδίου Υπουργείου) - ΥΠΕΘΟ: α) Γραφείο κ. Υπουργού β) Γεν. Δ/νση Οικον. Πολιτικής Πλ. Συντάγματος, 10180 ΑΘΗΝΑ γ) Δ/νση Σχέσεων με ΕΥΡΩΠ. ΕΝΩΣΗ Πλ. Συντάγματος, 10180 ΑΘΗΝΑ - ΥΠ. ΟΙΚΟΝΟΜΙΚΩΝ α) Γραφεία κ.κ. Υφυπουργών β) Γεν. Δ/νση Φορολογίας Καρ. Σερβίας 10, 10184 ΑΘΗΝΑ - ΥΠ. ΔΙΚΑΙΟΣΥΝΗΣ α) Γραφείο κ. Υπουργού β) Γενική Δ/νση Διοίκησης Δικαιοσύνης Μεσογείων 96 – ΑΘΗΝΑ - ΕΠΙΤΡΟΠΗ ΚΕΦΑΛΑΙΑΓΟΡΑΣ Κολοκοτρώνη 1 & Σταδίου, 105 62 ΑΘΗΝΑ - ΧΡΗΜΑΤΙΣΤΗΡΙΟ ΑΞΙΩΝ ΑΘΗΝΩΝ Σοφοκλέους 10, 105 59 ΑΘΗΝΑ - Σύνδεσμο Α.Ε. & ΕΠΕ Πανεπιστημίου 16, 10672 Αθήνα - Στη Δ/νση (200) 

ο Ν 2842 μαζί με κάποια ΠΟΛ , δεν την έχω τώρα μπροστά μου, έλεγε ότι το κεφάλαιο της ΕΠΕ πρέπει να είναι 18.000 € , όμως απο 6 εκατομμύρια δραχμές το αρχικό κεφάλαιο μετατράπηκε σε 17.600 € περίπου άρα έγινε αναγκαστική αύξηση 400€.για να φτάσει στα 18.000 που είναι τώρα. Το ερώτημά μου είναι αν υπήρχε απαλαγή απο δημοσίυση σε ΦΕΚ για τον συγκεκριμένο λόγο. 

Η μετατροπή σε ευρώ μπορούσε να γίνει όχι μόνο με αύξηση αλλά και με μείωση κεφαλαίου , προφανώς κάνατε αύξηση αφού βρήκες τέτοια τροποποίηση του κατασταστικού. Ξεκίνα από τις αναζητήσεις του Εθνικού Τυπογραφείου για να βεβαιωθείς αν δημοσιεύθηκε ή όχι , αν ξεχάστηκε πρέπει να δημοσιευθεί(όπως όλες οι τροποποιήσεις) αν και μου φαίνεται περίεργο ,ακόμα και αν το αγνοούσε ο τότε συνάδελφος δεν μπορεί ο συμβολαιογράφος θα το είχε υποδείξει. Τέλος πάντως,αν παρόλα αυτά δε βρεις ΦΕΚ αναζήτησε την περίληψη της τροποποίησης (την δίνει ο συμβολαιγράφος) και με ένα διπλότυπο 130 ευρώ + κατι ψιλά κάνεις την δουλειά σου. 

nai ΕΠΡΕΠΕ ΤΟ ΚΑΤΑΣΤΑΤΙΚΟ ΝΑ ΤΟ ΔΗΜΟΣΙΕΥΣΗΣ ΜΠΟΡΕΙΣ ΚΑΙ ΤΩΡΑ 

Για να καταλάβω.. Βρήκες συμβολαιογραφικό έγγραφο μετατροπής του μετοχικού κεφαλαίου που έχει πάρει αριθμό πρωτοκόλλου από πρωτοδικείο και δεν έχει δημοσιευτεί σε ΦΕΚ? 

ΣΤΟ ΜΗΤΡΩΟ ΤΗΣ ΔΟΥ ΕΧΕΙ ΓΙΝΕΙ ΜΕΤΑΒΟΛΗ ? ΑΝ ΕΧΕΙ ΓΙΝΕΙ ΣΙΓΟΥΡΑ ΕΧΕΙ ΔΗΜΟΣΙΕΥΘΕΙ 

Σας ευχαριστώ για την άμεση ανταπόκριση. Κιτσο Τζαβέλα θα πρέπει να παώ απο την εταιρία να δω αν εχει γίνει μεταβολή σε ΔΟΥ . Αν έχει γινει μεταβολη αυτό σημαίνει ότι έγινε και δημοσίευση στο ΦΕΚ ? Σούλη βρήκα ένα καταστατικό με την συγκεκριμένη τροποποίηση αλλα έψαξα στο site του εθνικού τυπογραφείου και δεν βρήκα κανενα ΦΕΚ . 

ΓΙΑ ΝΑ ΓΙΝΕΙ ΜΕΤΑΒΟΛΗ ΣΤΟ ΜΗΤΡΩΟ ΥΠΑΡΧΕΙ ΣΙΓΟΥΡΑ ΑΡ.ΠΡΩΤ. ΕΘΝΙΚΟΥ ΤΥΠΟΓΡΑΦΕΙΟΥ 
ΟΝΟΜΑ ΚΑΙ ΠΡΑΜΑ ΕΙΣΑΙ talaipori 

ωρε Κίτσο Τζαβέλα συμπάθαμαι ωρε δεν τα ξέρω αυτά 
